Is jy veilig op die internet? | SARIE
FOTO Unsplash (Jay Wennington)	Verwante Artikels
Is jy veilig op die internet?	deur Carmen Botma Agt vas vir betrokkenheid by motorslaghuis-sindikaat - Maroela Media
Agt vas vir betrokkenheid by motorslaghuis-sindikaat
23 Junie 2013
Agt mans is die afgelope naweek in Johannesburg vasgetrek omdat hulle moontlik deel is van ŉ motorslaghuis-sindikaat.
Ao. Kay Makhubela het Sondag gesê die inhegtenisnemings volg nadat ŉ voertuig Donderdag in Dobsonville in Soweto gekaap is. “Die polisie het Saterdag inligting ontvang dat vermeende lede van dié sindikaat in Protea Glen besig is om die voertuig se onderdele te stroop,” het Makhubela gesê.
Die polisie het by die toneel opgedaag en twee verdagtes, onderskeidelik 28 en 32 jaar oud, op heterdaad betrap.
Met verdere ondervraging is die polisie na twee ander mans gelei, wat na bewering gereeld onderdele by die verdagtes gekoop het. Dié kopers is ook in hegtenis geneem.
Dié “klante” het die polisie na ŉ werkswinkel, waar voertuigonderdele verkoop word, in Johannesburg se middestad gelei. Twee mense is by die werkswinkel in hegtenis geneem vir besit van gesteelde goedere.
Na verdere ondersoek is twee ander verdagtes ook in Soweto in hegtenis geneem in verband met dié ondersoek.
Al agt moet Maandag in die hof verskyn.
Vrou oorleef val oor krans in Clifton
Verdagtes bots ná Spar-rooftog